Na same i Tevita.28 Au kaci tiko ga yani vei kemuni, i Jiova na noqu Uluvatu,+Ni kua ni vakadidivarataka na daligamuni vei au.Ke oni galuvi au tiko ga,Au na vakataki ira na lako sobu ina qara.*+2 Ni rogoca noqu vakamamasu niu kere veivuke vei kemuniNiu laveta cake yani na ligaqu ina rumu sara e loma ni nomuni tikina tabu.+3 Ni kua ni yarataki au laivi kei ira na daucaka ca, kei ira na dau cakava na ka mosimosi,+O ira na veivosakitaka tiko na vosa ni veisaututaki kei na wekadra, ni se tu e lomadra na ca.+4 Ni sauma lesu vei ira na nodra ivalavala,+Me vaka ga na ca era dau cakava,Ni sauma lesu vei ira na cakacaka ni ligadra.Me vaka ga na ka era cakava.+5 Nira sega ni bau kauaitaka na cakacaka i Jiova,+Se na cakacaka ni ligana.+Ena basuraki ira sobu o koya, qai sega ni vakaduri ira tale.6 Me vakacaucautaki mada ga o Jiova,Ni rogoca o koya na noqu vakamamasu ni kere veivuke.7 O Jiova e noqu kaukaua+ kei na noqu isasabai,+E nuitaki koya na lomaqu.+Au sa ciqoma na nona veivuke, qai marau vakalevu na lomaqu,Au na vakacaucautaki koya kina ena noqu sere.8 O Jiova e nodra kaukaua na nona tamata,O koya na bai kaukaua, e kauta mai na veivakabulai cecere vua na nona lumuti.+9 Ni vakabulai ira na nomuni tamata qai vakalougatataka na nomuni ivotavota.+Ni vakatawai ira qai keveti ira e ligamuni me tawamudu.+
fij_Latn